APSTIPRINU

Centrālās finanšu un līgumu aģentūras

Projektu atlases departamenta direktore

*(elektroniskais paraksts)* A. Abu-Junese

 (datums skatāms laika zīmogā)

Eiropas Savienības kohēzijas politikas programmas 2021.–2027.gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.6. pasākuma “Kultūras mantojuma saglabāšana un jaunu pakalpojumu attīstība”” (turpmāk – SAM pasākums) projektu iesniegumu atlases nolikums

|  |  |
| --- | --- |
| Specifiskā atbalsta mērķa vai pasākuma īstenošanu reglamentējošie Ministru kabineta noteikumi | Ministru kabineta 2024. gada 10. decembra noteikumi Nr. 811 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.6. pasākuma “Kultūras mantojuma saglabāšana un jaunu pakalpojumu attīstība” īstenošanas noteikumi” (turpmāk – SAM MK noteikumi) |
| Finanšu nosacījumi | SAM pasākumam pieejamais kopējais attiecināmais finansējums ir 8 700 000*euro,* tai skaitā Eiropas Reģionālās attīstības fonda (turpmāk – ERAF) finansējums 7 395 000 *euro* un nacionālais finansējums (pašvaldības līdzfinansējums) - ne mazāk kā 1 305 000 *euro*.Projektu iesniegumos pasākuma īstenošanai kopējo pasākumam plānoto un pieejamo finansējumu plāno 8 700 000 *euro* apmērā, tai skaitā ERAF finansējumu 7 395 000 *euro* apmērā un nacionālo finansējumu vismaz 1 305 000 *euro* apmērā, ar šādu finansējuma sadalījumu pa reģioniem:* Kurzemes plānošanas reģionam – Eiropas Reģionālās attīstības fonda finansējums 1 848 750 *euro*;
* Zemgales plānošanas reģionam – Eiropas Reģionālās attīstības fonda finansējums 1 848 750 *euro*;
* Vidzemes plānošanas reģionam – Eiropas Reģionālās attīstības fonda finansējums 1 848  750 *euro*;
* Latgales plānošanas reģionam – Eiropas Reģionālās attīstības fonda finansējums 1 848 750 *euro*.

Projekta iesnieguma minimālais kopējo attiecināmo izmaksu apmērs nav mazāks par 200 000 *euro* (ieskaitot), maksimālais ERAF finansējums nav lielāks par plānošanas reģionam pieejamo finansējuma apmēru.ERAF maksimālā finansējuma likme nepārsniedz 85% no projekta kopējām attiecināmajām izmaksām, ja atbalsta sniegšana specifiskā atbalsta ietvaros tam nav kvalificējama kā komercdarbības atbalsts.Projektam, kam atbalsta sniegšana specifiskā atbalsta mērķa ietvaros ir kvalificējama kā komercdarbības atbalsts, atbalsta summa, kas ietver ERAF finansējumu un citu publisko finansējumu, atbilstoši Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – regula Nr. 651/2014), 53. panta 6. punktam nepārsniedz starpību starp SAM MK noteikumu 34., 36. un 37. punktā norādītajām tiešajām attiecināmajām izmaksām un pamatdarbības peļņu no ieguldījuma.Projekta iesniedzējam un sadarbības partnerim projekta ietvaros pieejamo publiskā finansējuma apmēru nosaka, ievērojot šādus nosacījumus:* pašvaldībai vai tās izveidotai iestādei, ja projektam atbalsta sniegšana specifiskā atbalsta ietvaros nav kvalificējama kā komercdarbības atbalsts, publiskais finansējums nepārsniedz 100 %;
* pašvaldībai vai tās izveidotai iestādei, ja projektam atbalsta sniegšana specifiskā atbalsta ietvaros kvalificējama kā komercdarbības atbalsts, publiskais finansējums nepārsniedz SAM MK noteikumu 16. punktā minētā aprēķina finanšu iztrūkumu.

Projekta iesniedzējs un sadarbības partneris nodrošina projekta līdzfinansējumu šādā apmērā:* ja atbalsta sniegšana specifiskā atbalsta ietvaros nav kvalificējama kā komercdarbības atbalsts, projekta iesniedzēja un sadarbības partnera līdzfinansējums nav mazāks par 15% no projekta kopējām attiecināmajām izmaksām;
* ja atbalsta sniegšana specifiskā atbalsta ietvaros ir kvalificējama kā komercdarbības atbalsts, projekta iesniedzēja un sadarbības partnera privātā līdzfinansējuma apmēru nosaka, ņemot vērā, ka publiskais finansējums nepārsniedz aprēķināto finanšu iztrūkumu. Projekta iesniedzējs līdzfinansējumu nodrošina no tādiem pašu līdzekļiem, par kuriem nav saņemts nekāds publisks atbalsts.

Izmaksas ir attiecināmas, ja tās ir radušās ne agrāk kā no SAM MK noteikumu spēkā stāšanās dienas – 2024. gada 13.decembra, izņemot SAM MK noteikumu 34.2.1., 34.2.2., 34.2.3. un 34.2.4. apakšpunktā minētās attiecināmās izmaksas, kas ir attiecināmas no 2021. gada 1. janvāra. |
| Komercdarbības atbalsta veidi | Eiropas Komisijas 2014. gada 17. jūnija Regulas (ES) Nr. [651/2014](https://eur-lex.europa.eu/legal-content/LV/TXT/?uri=CELEX%3A32014R0651) , ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 53. pants.  |
| Projektu iesniegumu atlases īstenošanas veids | Atklāta projektu iesniegumu atlase  |
| Projekta iesnieguma iesniegšanas termiņš | No 2025. gada 10. marta | līdz 2025. gada 10. jūnijam. |

1. Prasības projekta iesniedzējam un sadarbības partnerim
2. Projekta iesniedzējs, kurš pēc projekta apstiprināšanas kļūst par finansējuma saņēmēju, ir pašvaldība, tās izveidota iestāde vai pašvaldības kapitālsabiedrība, kuras īpašumā, turējumā, lietošanā, nomā vai valdījumā atrodas kultūras mantojuma objekts, kurā plānotas investīcijas.
3. Projekta sadarbības partneris var būt pašvaldība, pašvaldības iestāde vai pašvaldības kapitālsabiedrība, kuras īpašumā, turējumā, lietošanā, nomā vai valdījumā atrodas kultūras mantojuma objekts, kurā plānotas investīcijas.

\* SAM pasākuma mērķis ir saglabāt, aizsargāt un attīstīt **valsts nozīmes kultūras pieminekļus**, veicinot objektu piekļūstamību un paplašinot objekta kā ilgtspējīga resursa inovatīvu izmantošanu cilvēka dzīves kvalitātes uzlabošanā un vietējo iedzīvotāju kopienas stiprināšanā. SAM pasākuma ietvaros ar **valsts nozīmes kultūras pieminekli** saprot valsts nozīmes kultūras pieminekli, kas ir valsts aizsargājamo kultūras pieminekļu sarakstā iekļauts objekts ar atsevišķu valsts aizsardzības numuru. Valsts nozīmes pilsētbūvniecības pieminekļi pasākuma ietvaros nav attiecināmi.

1. Atbalstāmās darbības un izmaksas
2. SAM pasākuma ietvaros ir atbalstāmas darbības, kas noteiktas SAM MK noteikumu 31. punktā.
3. Projekta iesniegumā plāno izmaksas atbilstoši SAM MK noteikumu 32., 33., 34., 35., 36., 37. un 38. punktam.
4. Projektu īsteno saskaņā ar vienošanos par projekta īstenošanu, bet ne ilgāk kā līdz 2029. gada 31. decembrim.
5. Izmaksu plānošanā jāņem vērā Finanšu ministrijas 2023. gada 25. septembra vadlīnijas Nr. 1.2 “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā”, kas pieejamas tīmekļa vietnē <https://www.esfondi.lv/guidelines_and_regulations_assets/2021_2027/es_fondi/vadlinijas_skaidrojum/attiecin%C4%81m%C4%81s_izmaksas_es_projekt/attiecin_vadliniju_grozijumi.pdf>.
6. Projektu iesniegumu noformēšanas un iesniegšanas kārtība
7. Projekta iesniegumu iesniedz Kohēzijas politikas fondu vadības informācijas sistēmā (turpmāk – Projektu portāls) <https://projekti.cfla.gov.lv/>:
	1. atvasināta publiska persona vai juridiska persona, kura nav Projektu portāla e-vides lietotāja, iesniedz līguma un lietotāju tiesību veidlapas atbilstoši tīmekļvietnē <https://www.cfla.gov.lv/lv/par-e-vidi> norādītajam;
	2. ja atvasinātai publiskai personai vai juridiskai personai, kura ir Projektu portāla e-vides lietotāja, nepieciešams labot, anulēt vai piešķirt lietotāju tiesības, tā iesniedz lietotāju tiesību veidlapu atbilstoši tīmekļvietnē <https://www.cfla.gov.lv/lv/par-e-vidi> norādītajam.
8. Projektu portālā aizpilda projekta iesnieguma datu laukus un pievieno šādus dokumentus:
	1. apstiprināta atbalstāmā objekta darbības stratēģija atbilstoši SAM MK noteikumu 27. punkta nosacījumiem (Objekta darbības stratēģijas satura apraksts pieejams Kultūras ministrijas tīmekļvietnē: [5.1.1.6. pasākums “Kultūras mantojuma saglabāšana un jaunu pakalpojumu attīstība”](https://www.km.gov.lv/lv/5116-pasakums-kulturas-mantojuma-saglabasana-un-jaunu-pakalpojumu-attistiba) );
	2. izmaksu un ieguvumu analīze (atbilstoši atlases nolikuma 4. pielikuma modelim un 5. pielikuma aizpildīšanas metodikai) atbilstoši SAM MK noteikumu 25. punkta nosacījumiem (projekta iesniedzējs veic izmaksu un ieguvumu analīzi, ievērojot, ka projekta ekonomiskā ienesīguma norma ir lielāka par sociālo diskonta likmi un projekta ekonomiskā neto pašreizējā vērtība ir lielāka par nulli, ja:
* projekta kopējās attiecināmās izmaksas ir vismaz 1 000 000 *euro*;
* projekta iesniedzējs pretendē uz komercdarbības atbalstu saskaņā ar Komisijas regulas Nr. 651/2014 53. pantu);
	1. par projektā paredzētajām būvniecības darbībām ir pievienoti būvdarbu gatavības pakāpi apliecinoši dokumenti (obligāti iesniedzami, ja nav pieejami Būvniecības informācijas sistēmā (turpmāk – BIS)):
* būvatļauja ar būvvaldes atzīmi par projektēšanas nosacījumu izpildi, apliecinājuma karte vai paskaidrojuma raksts ar atzīmi par būvniecības ieceres akceptu, vai BIS izdruka par paziņojumu par būvniecību (attiecināms, ja nav pieejams BIS);
* vai būvvaldes izziņa, kas apliecina, ka būvdarbiem būvatļauja, paskaidrojuma raksts, apliecinājuma karte vai paziņojums par būvniecību nav nepieciešams;
* vai būvprojekts minimālā sastāvā, kas nav iesniegts būvvaldē, vai izstrādāts mets;
* dokumenti, kas apliecina, ka vismaz vienai projekta ietvaros plānotajai būvniecības darbībai ir sagatavota atjaunošanas darbu koncepcija, projektēšanas uzdevums par būvniecības ieceres dokumentu sagatavošanu (attiecināms, ja objekta būvniecības dokumentu gatavības pakāpe ir zema. Koncepcija pirms projekta iesnieguma iesniegšanas Projektu portālā, jāsaskaņo ar Nacionālo kultūras mantojuma pārvaldi);
	1. indikatīvā būvdarbu izmaksu aplēse (tāme);
	2. projekta budžetā (projekta iesnieguma sadaļā “Projekta budžeta kopsavilkums”) norādīto izmaksu apmēru pamatojošie dokumenti, vai projekta budžetā iekļauto izmaksu aprēķina atšifrējumu, kas pamato projekta budžetā iekļauto izmaksu apmēru;
	3. dokumenti, kas apliecina īpašumtiesības atbilstoši SAM MK noteikumu 23.punktam (attiecināms, ja dokumenti nav pieejami valsts vienotajā datorizētajā zemesgrāmatā [www.zemesgramata.lv](https://www.zemesgramata.lv));
	4. ja plānošanas reģiona tīmekļa vietnē vai [www.geolatvija.lv](http://www.geolatvija.lv/) nav pieejama informācija par plānošanas reģiona attīstības programmu, tad projekta iesniegumā jānorāda tīmekļa vietnes adresi, kur ir pieejama plānošanas reģiona attīstības programma vai plānošanas reģiona attīstības programma ir jāpievieno projekta iesniegumam;
	5. pašvaldības domes lēmums, ar ko apstiprināta pašvaldības attīstības programma, ja tas nav pieejams pašvaldības tīmekļa vietnē vai [www.geolatvija.lv](http://www.geolatvija.lv/);
	6. sadarbības līgums ar katru sadarbības partneri par pušu pienākumiem, tiesībām un atbildību projekta mērķa un rādītāju sasniegšanā, iekļaujot informāciju atbilstoši Ministru kabineta 2023.gada 13.jūlija noteikumiem Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.-2027.gada plānošanas periodā” (ja attiecināms);
	7. dokumentācija, kas apliecina sadarbības partnera īpašuma, turējuma, lietošanas, nomas vai valdījuma tiesības uz nekustamo īpašumu, intelektuālo īpašumu vai cita veida īpašumu, kurā tiks īstenotas projekta darbības (attiecināms, ja informācija par minētajām tiesībām nav pieejama publiskajos reģistros);
	8. sadarbības partnera parakstīts apliecinājums par informētību attiecībā uz interešu konflikta jautājumu regulējumu un to integrāciju iekšējās kontroles sistēmās (ja attiecināms, atbilstoši atlases nolikuma pielikumā 9.pielikumā norādītajai formai);
	9. apliecinājums “Projekta iesniedzēja un sadarbības partnera informācija par saņemto un plānoto valsts atbalstu” (ja attiecināms, atbilstoši atlases nolikuma 10. pielikumā norādītajai formai);
	10. apliecinājums, ka sadarbības partneris kā saimnieciskās darbības veicējs neatbilst grūtībās nonākuša saimnieciskās darbības veicēja pazīmēm atbilstoši Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 2. panta 18. punktam (ja attiecināms, atbilstoši atlases nolikuma 6. pielikumā norādītajai formai).
	11. projekta iesnieguma sadaļu vai pielikumu tulkojums (ja attiecināms).
1. Projekta iesniegumā atsauces uz pielikumiem norāda precīzi, nodrošinot to identificējamību. Papildus minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
2. Lai kvalitatīvi aizpildītu projekta iesniegumu, izmanto projekta iesnieguma veidlapas aizpildīšanas metodiku (projektu iesniegumu atlases nolikuma (turpmāk – nolikums) 1. pielikums)*.*
3. Informācija par aktuālajiem makroekonomiskajiem pieņēmumiem un prognozēm, atbilstoši normatīvajiem aktiem publiskās un privātās partnerības jomā, ko projekta iesniedzējs izmanto sagatavojot projekta iesniegumu, pieejama <https://www.fm.gov.lv/lv/makroekonomiskie-pienemumi-un-prognozes?utm_source=https%3A%2F%2Fwww.google.com%2F> (publicētas 01.07.2024.).
4. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
5. Projekta iesniegumā summas norāda *euro* ar precizitāti līdz diviem cipariem aiz komata.
6. **Projekta iesniegumu iesniedz līdz projektu iesniegumu iesniegšanas termiņa beigu datumam**.
7. Ja projekta iesniegums iesniegts pēc projektu iesniegumu iesniegšanas termiņa beigu datuma, tas netiek vērtēts. Centrālā finanšu un līgumu aģentūra (turpmāk – sadarbības iestāde) par to informē projekta iesniedzēju.
8. Projekta iesniedzējam pēc projekta iesnieguma iesniegšanas sadarbības iestādē, tiek nosūtīta Projektu portāla automātiski sagatavota elektroniskā pasta vēstule par projekta iesnieguma iesniegšanu.
9. Projektu iesniegumu vērtēšanas kārtība
10. Projektu iesniegumu vērtēšanai sadarbības iestāde ar rīkojumu izveido Eiropas Savienības fondu 2021.–2027. gada plānošanas perioda vadības likuma (turpmāk – Likums) 21. panta prasībām atbilstošu projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas 2024/2509[[1]](#footnote-2) 61. pantā noteikto.
11. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
12. Vērtēšanas komisijas locekļi projekta iesnieguma vērtēšanas laikā nav tiesīgi komunicēt ar projekta iesnieguma iesniedzēju par projekta iesnieguma vērtēšanu vai ar to saistītiem jautājumiem. Projekta iesniegums pēc tā iesniegšanas, līdz sadarbības iestādes lēmuma par tā apstiprināšanu, apstiprināšanu ar nosacījumu vai noraidīšanu pieņemšanai, nav precizējams.
13. Vērtēšanas komisija pēc projektu iesniegumu iesniegšanas termiņa beigu datuma vērtē projektu iesniegumus saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodikā noteikto (nolikuma 2. pielikums) un Projektu portālā aizpildot projekta iesnieguma vērtēšanas veidlapu.
14. Pirms šī nolikuma 22. punktā noteiktās vērtēšanas uzsākšanas komisija pārbauda projekta iesniedzēja un sadarbības partnera, ja tāds projektā ir paredzēts, un ar to saistīto fizisko personu[[2]](#footnote-3) atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[3]](#footnote-4) noteikto kārtību, un veic projekta iesniedzēja un sadarbības partnera, ja tāds projektā ir paredzēts, un ar to saistīto fizisko personu[[4]](#footnote-5) pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu. Ja projekta iesniedzējs neatbilst, taču sadarbības partneris atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums nav uzskatāms par noraidītu, bet šī nolikuma 24. punktā noteiktajā atzinumā iekļauj nosacījumu izslēgt attiecīgo sadarbības partneri no dalības projektā.
15. Projekta iesnieguma atbilstību projektu vērtēšanas kritērijiem vērtē, vispirms izvērtējot visus neprecizējamos kritērijus šādā secībā: 1.1. un 2.4. (ja attiecināms) (vērtē balsstiesīgie sadarbības iestādes pārstāvji, kas ietverti vērtēšanas komisijā) un izslēdzošos kvalitātes kritērijus: Nr.4.1.; Nr.4.2. (ievērojot, ka kvalitātes apakškritērijs Nr.4.2.1. ir izslēdzošs); Nr.4.3.; Nr.4.5.; Nr.4.6. (ievērojot, ka kvalitātes apakškritērijs Nr.4.6.2. ir izslēdzošs);Nr.4.7.; Nr.4.8. (vērtē visi balsstiesīgie vērtēšanas komisijas locekļi). Ja projekta iesniegums kādā no secīgi vērtētajiem neprecizējamiem kritērijiem saņem vērtējumu “Nē” vai kādā no izslēdzošajiem kritērijiem nesaņem noteikto minimālo punktu skaitu, vērtēšanu neturpina, vērtēšanas veidlapā pārējiem kritērijiem norādot “Netiek vērtēts”. Ja projekta iesniegums atbilst neprecizējamiem un izslēdzošajiem kvalitātes kritērijiem, vērtē precizējamos kritērijus šādā secībā:
	1. vienotie kritēriji (vērtē balsstiesīgie sadarbības iestādes pārstāvji, kas ietverti vērtēšanas komisijā),
	2. vienotie izvēles kritēriji (vērtē balsstiesīgie sadarbības iestādes pārstāvji, kas ietverti vērtēšanas komisijā),
	3. specifiskie atbilstības kritēriji (vērtē visi balsstiesīgie vērtēšanas komisijas locekļi),
	4. kvalitātes kritēriji (vērtē visi balsstiesīgie vērtēšanas komisijas locekļi).
16. Ja projektu iesniegumos pieprasītais finansējums ir lielāks nekā SAM MK noteikumos pieejamais finansējums, pēc projektu iesniegumu izvērtēšanas vērtēšanas komisija projektu iesniegumus sarindo prioritārā secībā, lai noteiktu, kuru projektu īstenošanai finansējums ir pietiekams. Prioritārā secība tiek veidota, ievērojot šādus nosacījumus:
	1. projektu iesniegumu vērtēšanas rezultātā katrā no plānošanas reģioniem tiek veidots projektu saraksts, kuros iesniegtie projekti tiek sarindoti no augstākos punktus ieguvušā (ar lielāko kopējo kvalitātes kritēriju punktu summu) līdz zemākos punktus ieguvušajam (ar mazāko kopējo kvalitātes kritēriju punktu summu) projektam. Katra plānošanas reģiona teritorijas ietvaros priekšroku dod projektam ar lielāko kvalitātes kritēriju punktu summu.
	2. Kopējo punktu skaitu aprēķina pēc šādas formulas:

K = K1 + K2 + K3 + K4+K5 + K6+ K7 + K8+K9, kur:

K –kvalitātes kritēriju kopējais punktu skaits;

K1 – 4.1. kritērijā piešķirto punktu skaits;

K2 – 4.2. kritērijā piešķirto punktu skaits;

K3 – 4.3. kritērijā piešķirto punktu skaits;

K4 – 4.4 kritērijā piešķirto punktu skaits;

K5 – 4.5. kritērijā piešķirto punktu skaits;

K6 - 4.6. kritērijā piešķirto punktu skaits;

K7 - 4.7. kritērijā piešķirto punktu skaits;

K8 - 4.8. kritērijā piešķirto punktu skaits;

K9 - 5.1. kritērijā piešķirto punktu skaits;

* 1. Ja kopējais punktu skaits ir vienāds, priekšroku dod projekta iesniegumam, kas iegūst augstāku vērtējumu kvalitātes kritērijā Nr. 4.1. “Projekta īstenošanas gatavības pakāpe”. Ja arī kvalitātes kritērijā Nr. 4.1. “Projekta īstenošanas gatavības pakāpe” ir vienāds punktu skaits, priekšroku dod projekta iesniegumam un turpmāko vērtēšanu nodrošina atbilstoši projekta gatavības pakāpei:
		1. ja projekti ieguvuši vienādu punktu skaitu atbilstoši apakškritērijam Nr.4.1.1. vai 4.1.2., projektu vērtē Jaunā Eiropas “Bauhaus” Latvijas kontaktpunkta vērtēšanas komisijai piesaistītais eksperts atbilstoši nolikuma 7.pielikumā pievienotajam kritērijam “Projekta iesniegums paredz veicināt līdztiesību kultūras norišu vides piekļūstamībā” un priekšroku dod projekta iesniegumam, kas iegūst lielāku punktu;
		2. ja projekti ieguvuši vienādu punktu skaitu atbilstoši apakškritērijam Nr.4.1.3., projektu vērtē Nacionālās kultūras mantojumu pārvaldes vērtēšanas komisijai piesaistītais eksperts atbilstoši atlases nolikuma 8.pielikumā pievienotajam kritērijam “Kultūras pieminekļa saglabāšanas, atjaunošanas un izmantošanas koncepcijas kvalitāte” un priekšroku dod projekta iesniegumam, kas iegūst lielāku punktu skaitu.
	2. finansējumu, kas izveidojas kā pārpalikums no plānošanas reģionam konkursa sākumā pieejamā finansējuma - izmanto secīgi nākamā kvalitatīvākā projekta atbalstīšanai, atbilstoši nolikuma 36. punktam vai, ja projekta iesniedzējs atsakās īstenot projektu ar samazinātu ERAF finansējumu, izmanto, lai atbalstītu nākamo projekta iesniegumu ar augstāko vērtējumu saskaņā ar kvalitātes kritērijiem Kurzemes, Zemgales, Vidzemes vai Latgales plānošanas reģionā (tiek veidots kopīgs visu iepriekš minēto plānošanas reģionu projektu iesniegumu saraksts, no projektiem, kuriem finansējums nav pietiekams sākotnējā rindošanā, sarindojot projektus no augstākās līdz zemākajai kvalitātes kritērijos iegūtās punktu summas.).
	3. **lai nodrošinātu vienlīdzīgu sacensību starp projektu iesniedzējiem, vērtējums tiek noteikts, fiksējot situāciju uz projekta iesniegšanas brīdi.**
1. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
2. Pēc precizētā projekta iesnieguma saņemšanas sadarbības iestādē komisija izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu Projektu portālā. Ja ar precizētu projekta iesniegumu tiek mainīta informācija, kas ietekmē kvalitātes kritēriju aprēķinus, projekta iesniegumu pārvērtē attiecīgajā kvalitātes kritērijā, tādējādi pastāv risks, ka var tikt samazināts projekta iesniegumam sākotnēji piešķirtais kopējais punktu skaits un tā vieta projektu iesniegumu rindojumā pēc saņemto punktu skaita.
3. Lēmuma pieņemšanas un paziņošanas kārtība
4. Sadarbības iestāde, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
	1. projekta iesnieguma apstiprināšanu;
	2. projekta iesnieguma apstiprināšanu ar nosacījumu;
	3. projekta iesnieguma noraidīšanu.
5. Lēmumu sadarbības iestāde pieņem 3 mēnešu laikā pēc projektu iesniegumu iesniegšanas termiņa beigu datuma.
6. Pirms nolikuma 26.1. apakšpunktā noteiktā lēmuma pieņemšanas vai 32.1. apakšpunktā noteiktā atzinuma izdošanas sadarbības iestāde atkārtoti pārbauda projekta iesniedzēja un sadarbības partnera, ja tāds projektā ir paredzēts, un ar to saistīto fizisko personu atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[5]](#footnote-6) noteikto kārtību, un veic projekta iesniedzēja un sadarbības partnera, ja tāds projektā ir paredzēts, un ar to saistīto fizisko personu pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja pirms 32.1. apakšpunktā noteiktā atzinuma izdošanas projekta iesniedzējs vai sadarbības partneris, ja tāds projektā ir paredzēts, atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu neatkarīgi no vērtēšanas komisijas 24. punktā noteiktā atzinuma.
7. Lēmumu par projekta iesnieguma apstiprināšanu sadarbības iestāde pieņem, ja tiek izpildīti visi turpmāk minētie nosacījumi:
	1. uz projekta iesniedzēju, sadarbības partneri, ja tāds projektā ir paredzēts, un ar to saistītajām fiziskajām personām nav attiecināms neviens no Likuma 22. pantā minētajiem izslēgšanas noteikumiem;
	2. projekta iesniedzējam, sadarbības partnerim, ja tāds projektā ir paredzēts, un ar to saistītajāmfiziskajām personām nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
	3. projekta iesniegums atbilst projektu iesniegumu vērtēšanas kritērijiem;
	4. SAM pasākuma projektu iesniegumu atlases ietvaros ir pieejams finansējums projekta īstenošanai.
8. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt sadarbības iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai tās darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
9. Lēmumu par projekta iesnieguma noraidīšanu sadarbības iestāde pieņem, ja iestājas vismaz viens no nosacījumiem:
	1. uz projekta iesniedzēju vai ar to saistīto fizisko personu attiecas vismaz viens no Likuma 22. pantā minētajiem izslēgšanas noteikumiem;
	2. attiecībā uz projekta iesniedzēju vai ar to saistīto fizisko personu ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
	3. projekta iesniegums neatbilst projektu iesniegumu vērtēšanas kritērijiem un nepilnības novēršana saskaņā ar Likuma 24. panta ceturto daļu ietekmētu projekta iesniegumu pēc būtības;
	4. SAM pasākuma projektu iesniegumu atlases ietvaros nav pieejams finansējums projekta īstenošanai;
	5. projekta iesniedzējs ir radījis mākslīgus apstākļus vai sniedzis faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tam labvēlīgu lēmumu;
10. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas, pamatojoties uz vērtēšanas komisijas atzinumu par nosacījumu izpildi vai neizpildi, sadarbības iestāde izdod atzinumu par:
	1. lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
	2. lēmumā noteikto nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā, vai ja projekta iesniedzēja iesniegtās informācijas dēļ projekta iesniegums neatbilst projektu iesniegumu vērtēšanas kritērijiem.
11. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi vai neizpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par vienošanās vai līguma slēgšanas procesu.
12. Sadarbības iestāde vienlaicīgi paziņo lēmumus par projektu iesniegumu apstiprināšanu, apstiprināšanu ar nosacījumu un noraidīšanu šī nolikuma 31.3. apakšpunktā noteiktajā gadījumā. Sadarbības iestāde var negaidīt visu projektu iesniegumu vērtēšanas rezultātus un paziņot projekta iesniedzējam lēmumu atsevišķi, ja tiek pieņemts lēmums par projekta iesnieguma noraidīšanu, izņemot šī nolikuma 31.3. apakšpunktā noteiktajā gadījumā.
13. Sadarbības iestādei ir tiesības, ievērojot šajā nolikumā noteiktās prasības, apstiprināt ar nosacījumu vai apstiprināt projekta iesniegumu, kurš atbilstoši nolikuma 23. punktā noteiktajai projektu iesniegumu rindošanas prioritārajai secībai ir nākamais, bet par kuru ir pieņemts lēmums par projekta iesnieguma noraidīšanu nepietiekama finansējuma dēļ. Sadarbības iestāde projekta iesniedzējam nosūta vēstuli ar lūgumu apliecināt gatavību īstenot projektu. Ja projekta iesniedzējs sadarbības iestādes norādītajā termiņā ir apliecinājis gatavību īstenot projektu, sadarbības iestāde atceļ iepriekš pieņemto lēmumu par attiecīgā projekta iesnieguma noraidīšanu un pieņem lēmumu par projekta iesnieguma apstiprināšanu ar nosacījumu vai apstiprināšanu. Ja finansējums projektu iesniegumu apstiprināšanai ir pietiekams, minētā kārtība var tikt piemērota attiecībā uz vairākiem projektu iesniedzējiem vienlaicīgi, kuru projektu iesniegumi tika noraidīti nepietiekama finansējuma dēļ.
14. Ja pēc tam, kad par visiem atlasē saņemtajiem projektu iesniegumiem ir pieņemti šī nolikuma 26. punktā noteiktie lēmumi un 32. punktā noteiktie atzinumi (ja attiecināms), finansējums nav pietiekams, lai pieprasītā finansējuma apmērā finansētu projekta iesniegumu, kurš pēc projektu iesniegumu sarindošanas prioritārā secībā ir nākamais visvairāk punktu ieguvušais, taču finansējums ir pietiekams, lai finansētu šo projektu vismaz 70 % apmērā no projekta iesniegumā pieprasītā finansējuma, sadarbības iestāde šī projekta iesniedzējam nosūta vēstuli ar lūgumu apliecināt gatavību īstenot projektu par atlikušo finansējumu, taču nesamazinot projekta darbību tvērumu un sasniedzamo rādītāju vērtības un ievērojot SAM MK noteikumu 14. punktā ietvertos nosacījumus.
	1. Ja projekta iesniedzējs sadarbības iestādes norādītajā termiņā ir apliecinājis gatavību īstenot projektu par samazinātu finansējumu un sadarbības iestāde ir konstatējusi, ka projekta iesnieguma atbilstība vērtēšanas kritērijiem joprojām ir nodrošināta, sadarbības iestāde pieņem lēmumu par tiesiski negatīvā administratīvā akta atcelšanu un par projekta iesnieguma apstiprināšanu vai apstiprināšanu ar nosacījumu.
	2. Ja projekta iesniedzējs neapliecina gatavību īstenot projektu, šī kārtība var tikt piemērota attiecībā uz vairākiem projektu iesniedzējiem, ievērojot projektu iesniegumu sarindošanas prioritāro secību.
15. Informāciju par apstiprinātajiem projektu iesniegumiem publicē tīmekļa vietnē [www.esfondi.lv](http://www.esfondi.lv).
16. Papildu informācija
17. Jautājumus par projekta iesnieguma sagatavošanu un iesniegšanu lūdzam:
	1. sūtīt uz tīmekļa vietnē <https://www.cfla.gov.lv/lv/5-1-1-6> norādītās kontaktpersonas elektroniskā pasta adresi vai pasts@cfla.gov.lv vai;
	2. vērsties sadarbības iestādes Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
18. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projektu iesniegumu iesniegšanas termiņa beigu datumam.
19. Atbildes uz iesūtītajiem jautājumiem tiks nosūtītas elektroniski jautājuma uzdevējam.
20. Tehniskais atbalsts par projekta iesnieguma aizpildīšanu Projektu portāla e-vidē tiek sniegts sadarbības iestādes oficiālajā darba laikā, aizpildot pieteikumu , rakstot uz vis@cfla.gov.lv vai zvanot uz +371 20003306.
21. Aktuālā informācija par projektu iesniegumu atlasi un atbildes uz biežāk uzdotajiem jautājumiem ir pieejamas tīmekļa vietnē [https://www.cfla.gov.lv/lv/5-1-1-6](https://www.cfla.gov.lv/lv/5-1-1-3).
22. Vienošanās vai līguma par projekta īstenošanu projekta teksts vienošanās vai līguma slēgšanas procesā var tikt precizēts atbilstoši projekta specifikai.
23. Saskaņā ar Likuma 26. pantu sadarbības iestāde ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
	1. apzināti sniegusi nepatiesu informāciju, kas ir būtiska projekta iesnieguma novērtēšanai;
	2. īstenojot projektu, apzināti sniegusi sadarbības iestādei nepatiesu informāciju vai citādi ļaunprātīgi rīkojusies saistībā ar projekta īstenošanu, kas bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi tiesības vienpusēji atkāpties no līguma par projekta īstenošanu;
	3. radījusi mākslīgus apstākļus vai apzināti sniegusi faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tai labvēlīgu lēmumu.

**Pielikumi:**

|  |  |
| --- | --- |
| 1. pielikums | Projekta iesnieguma aizpildīšanas metodika  |
| 2. pielikums | Projektu iesniegumu vērtēšanas kritēriji un to piemērošanas metodika.  |
| 3. pielikums | Vienošanās/līguma par projekta īstenošanu[[6]](#footnote-7) projekts. |
| 4. pielikums | Izmaksu un ieguvumu analīzes modelis (MS Excel datne). |
| 5. pielikums | Izmaksu un ieguvumu analīzes aprēķinu modeļa aizpildīšanas metodika. |
| 6. pielikums | Apliecinājums, ka sadarbības partneris kā saimnieciskās darbības veicējs neatbilst grūtībās nonākuša saimnieciskās darbības veicēja pazīmēm. |
| 7. pielikums | Ranžēšanas kritērija “Projekta iesniegums paredz veicināt līdztiesību kultūras norišu vides piekļūstamībā” piemērošanas metodika. |
| 8. pielikums | Ranžēšanas kritērija “Kultūras pieminekļa saglabāšanas, atjaunošanas un izmantošanas koncepcijas kvalitāte” piemērošanas metodika. |
| 9.pielikums | Apliecinājums par sadarbības partnera informētību attiecībā uz interešu konflikta jautājumu regulējumu  un to integrāciju iekšējās kontroles sistēmās. |
| 10.pielikums | Projekta iesniedzēja un sadarbības partnera informācija par saņemto un plānoto valsts atbalstu. |

*L.Rubīna, 29477196*

*liene.rubina@cfla.gov.lv*

1. Eiropas Parlamenta un Padomes 2024. gada 23. septembra Regula (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija). Pieejams šeit: [*https://eur-lex.europa.eu/legal-content/lv/TXT/?uri=CELEX%3A32024R2509*](https://eur-lex.europa.eu/legal-content/lv/TXT/?uri=CELEX%3A32024R2509) [↑](#footnote-ref-2)
2. Valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju vai sadarbības partneri ar filiāli saistītās darbībās. [↑](#footnote-ref-3)
3. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-4)
4. Valdes vai padomes loceklis, patiesais labuma guvējs, pārstāvēttiesīgā persona vai prokūrists, vai persona, kura ir pilnvarota pārstāvēt projekta iesniedzēju vai sadarbības partneri darbībās, kas saistītas ar filiāli. [↑](#footnote-ref-5)
5. Ministru kabineta 2023.gada 13.jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-6)
6. Vienošanās par projekta īstenošanu tiek parakstīts/ -ta Projektu portālā un netiek noformēts/ -ta atsevišķa elektroniska dokumenta formā. Nolikuma pielikumā pievienota Līguma/ Vienošanās par projekta īstenošanu standartformas priekšskatījuma izdruka, un tā satur būtiskākos projekta īstenošanas nosacījumus. Izdrukā ar simbolu “@” apzīmēti mainīgie elementi. [↑](#footnote-ref-7)